CELEX: 62013TN0063
Language: hu
Date: 2013-02-05 00:00:00
Title: T-63/13. sz. ügy: 2013. február 5-én benyújtott kereset — Three-N-Products Private kontra OHIM — Munindra Holding (AYUR)

6.4.2013   
            
            
               HU
            
            
               Az Európai Unió Hivatalos Lapja
            
            
               C 101/24
            
         2013. február 5-én benyújtott kereset — Three-N-Products Private kontra OHIM — Munindra Holding (AYUR)
   (T-63/13. sz. ügy)
   2013/C 101/52
   A keresetlevél nyelve: francia
   
      Felek
   
   
      Felperes: Three-N-Products Private Ltd (Újdelhi, India) (képviselők: M. Thewes és T. Chevrier ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Munindra Holding BV (Lelystad, Hollandia)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának 2012. november 23-án hozott R 2296/2011-4. számú határozatát;
            
         
               —
            
            
               másodlagosan, helyezze hatályon kívül a megtámadott határozatot azon részében, amely a 44. osztályba tartozó „növényalapú gyógykészítményekkel kapcsolatos, illetve táplálkozási, egészségügyi és kozmetikai tanácsadási szolgáltatásokra” vonatkozik;
            
         
               —
            
            
               az OHIM-ot és a fellebbezési tanács előtti eljárásban részt vevő másik felet kötelezze a Törvényszék előtti eljárásban felmerült költségek, valamint az OHIM fellebbezési tanácsa előtti eljárásban felmerült költségek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: Az „AYUR” szóvédjegy a 3., 5., 16. és 44. osztályba tartozó áruk és szolgáltatások vonatkozásában — 5 429 469. sz. közösségi védjegy.
   
      A közösségi védjegy jogosultja: A felperes.
   
      A közösségi védjegy törlését kérelmező fél: Munindra Holding BV.
   
      A törlés iránti kérelem indokolása: Az „AYUS” benelux szóvédjegy a 3., 5., 29., 30. és 31. osztályba tartozó áruk és szolgáltatások vonatkozásában.
   
      A törlési osztály határozata: A törlési osztály a kérelemnek részben helyt adott.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 rendelet 53. cikke (1) bekezdése a) pontjának és 8. cikke (1) bekezdése b) pontjának megsértése.